b'\n_START_ARTICLE_\nSelmo Cikoti\xc4\x87\n_START_PARAGRAPH_\nSelmo Cikoti\xc4\x87 (Berane, 25. sije\xc4\x8dnja 1964.) je bosanskohercegova\xc4\x8dki muslimansko-bo\xc5\xa1nja\xc4\x8dki politi\xc4\x8dar i visoki vojni zapovjednik podrijetlom iz Crne Gore. Trenuta\xc4\x8dno obavlja savjetnika bo\xc5\xa1nja\xc4\x8dkog \xc4\x8dlana Predsjedni\xc5\xa1tva BiH Bakira Izetbegovi\xc4\x87a. Aktivan je \xc4\x8dlan Stranke demokratske akcije.\n_START_SECTION_\n\xc5\xbdivotopis\n_START_PARAGRAPH_\nRo\xc4\x91en u Beranama u Crnoj Gori._NEWLINE_Zavr\xc5\xa1io je Vojnu gimnaziju "Bratstvo i jednistvo" u Beogradu, a zatim i Vojnu akademiju 1986. u Zadru. Tako\xc4\x91er je specijalizirao engleski jezik u Centru za strane jeziku u Beogradu. _NEWLINE_Svoju profesionalnu karijeru je zapo\xc4\x8deo 1986. godine u \xc5\xa0kolskom centru PVO u Zadru, gdje ostaje i nakon po\xc4\x8detka agresije na Hrvatsku i rata u Bosni i Hercegovini._NEWLINE_Bio je oficir JNA sve do 5. svibnja 1992. god.   kada dolazi u Bosnu i Hercegovinu. Tek tad se stavio na raspolaganje T.O u Sarajevu. Napustiv\xc5\xa1i JNA napredovao je vojno i politi\xc4\x8dki po modelu infiltracije KOS-ovih agenata i suradnika: vojna obavje\xc5\xa1tajna slu\xc5\xbeba bila je superiorna svim republi\xc4\x8dkim Udbama i u novim je dr\xc5\xbeavama te\xc5\xbeila posti\xc4\x87i samoodr\xc5\xbeivost, infiltrirav\xc5\xa1i si u tim dr\xc5\xbeavama suradnike u politi\xc4\x8dki, medijski, financijski i obavje\xc5\xa1tajni vrh, \xc5\xa1to je Cikoti\xc4\x87u u potpunosti uspjelo. Fakti\xc4\x8dki nije sudjelovao u borbi protiv JNA i vojske RS. Selmo Cikoti\xc4\x87 kao i svi drugi sand\xc5\xbea\xc4\x8dki \xc4\x8dasnici Sefer Halilovi\xc4\x87, Zufikar Ali\xc5\xa1pago, Ramiz Delali\xc4\x87 i Arif Pa\xc5\xa1ali\xc4\x87 iskazao se protiv HVO, koji je bio komponenta oru\xc5\xbeanih snaga BiH, a u ratu protiv JNA i VRS kao da ta skupina \xc4\x8dasnika nije ni postojala. Istakao se samo ratuju\xc4\x87i protiv HVO-a u sredi\xc5\xa1njoj Bosni, najvi\xc5\xa1e na podru\xc4\x8dju Bugojna i Uskoplja. Iz tih je dana 1993. zabilje\xc5\xbeena njegova izjava: "Usta\xc5\xa1ama nikad nisam vjerovao, zato sam otvoreno pripremao svoje ljude za rat protiv njih u Bugojnu"._NEWLINE_Kad je do\xc5\xa1ao u Sarajevo, Alija Izetbegovi\xc4\x87 i Glavni sto\xc5\xbeer tzv. Armije BiH na \xc4\x8delu sa Seferom Halilovi\xc4\x87em, rasporedili su ga na mjesto zapovjednika Operativne grupe Zapad 3. korpusa tzv Armije BiH \xc4\x8dija je zona odgovornosti bila dolina Vrbasa u Sredi\xc5\xa1njoj Bosni -  Bugojno, Uskoplje i Donji Vakuf. Sjedi\xc5\xa1te OG bilo je u Bugojnu, a teritorij op\xc4\x87ine Bugojno bilo je pod izravnim nadzorom OG Zapad. U sastavu OG Zapad bili su 307. brdska brigada, brigada Vojne policije istoimene  tzv. Armije BiH, TO i stanica civilne sigurnosti  - odnosno, pripadnici MUP-a Republike BiH u op\xc4\x87ini Bugojno. S teritorija pod izravnom kontrolom Cikoti\xc4\x87eve OG Zapad muslimanske snage istjerale su 15 tisu\xc4\x87a Hrvata, od \xc4\x8dega su vi\xc5\xa1e od tisu\xc4\x87u natjerale u logore smrti gdje su pro\xc5\xa1li strahovite tretmane, te ubile su ukupno 90 civila. Nestalo je 19 bugojanskih Hrvata \xc4\x8diji posmrtni ostatci do danas nisu prona\xc4\x91eni. Cikoti\xc4\x87 se od tog vremena dovodi u (ne)izravnu vezu s bo\xc5\xa1nja\xc4\x8dko-muslimanskim ratnim zlo\xc4\x8dinima po\xc4\x8dinjenim u Bugojnu, a uloga mu je i danas (ne)jasna u ovoj me\xc4\x91u najte\xc5\xbeim epizodama recentne  hrvatske povijesti u Sredi\xc5\xa1njoj Bosni. Primjer nedvojbene zapovjedne odgovornosti je sudski verificiran dnevnik ratnog na\xc4\x8delnika Bugojna D\xc5\xbeevada Mla\xc4\x87e u kojem je re\xc4\x8denice "Zvani\xc4\x8dno ne smijemo imati civilnih zarobljenika. Tajno, ekstremni dio zarobljenika se likvidira." Postoji i Cikoti\xc4\x87eva zapovijed izdana nakon toga da se dvadeset bugojanskih Hrvata, pripadnika gradske elite izvede iz zato\xc4\x8deni\xc4\x8dkog logora. Otad su ti Hrvati nestali i do danas nisu na\xc4\x91eni._NEWLINE_Za vojne "uspjehe" u Bugojnu nagra\xc4\x91en Zlatnim Ljiljanom od Alije Izetbegovi\xc4\x87a 1993. god._NEWLINE_Do 1994. godine ostaje u BiH kao pripadnik Armije Republike Bosne i Hercegovine. Te godine postaje vojni ata\xc5\xa1e RBiH u Washingtonu u Sjedinjenim Ameri\xc4\x8dkim Dr\xc5\xbeavama, brzo vra\xc4\x87en u BiH i oduzeta mu je viza. _NEWLINE_Bugojanski su Hrvati 25. studenoga 1994. kod vojnih i civilnih institucija vlasti, podnijeli krivi\xc4\x8dnu prijavu protiv 440 osoba osumnji\xc4\x8denih za ratne zlo\xc4\x8dine po\xc4\x8dinjene tijekom 1993. u Bugojnu. Visoko na popisu je Selmo Cikoti\xc4\x87. _NEWLINE__NEWLINE_Cikoti\xc4\x87u su kao ugledni SDA-ovu kadru bile osigurane visoke funkcije. Bio je ministar obrane u Vije\xc4\x87u ministara BiH.  _NEWLINE_Od 1997. do 1999. godine obna\xc5\xa1a du\xc5\xbenost na\xc4\x8delnika Odjela za obuku u zajedni\xc4\x8dkom zapovjedni\xc5\xa1tvu Vojske Federacije Bosne i Hercegovine. Do 2000. godine je bio \xc5\xa1ef kabineta zamjenika ministra obrane Federacije Bosne i Hercegovine, a zatim i zamjenik zapovjednika Prvog korpusa Vojske FBiH. Od 2001. do 2004. godine je i zapovjednik Prvog korpusa Vojske FBiH. Od 2004. godine je direktor kompanije "OKI"._NEWLINE_2004. godine je magistrirao obranu i sigurnost na Fakultetu politi\xc4\x8dkih znanosti u Sarajevu.  _NEWLINE_Poslije op\xc4\x87ih izbora 2006. godine, Parlamentarna skup\xc5\xa1tina je Cikoti\xc4\x87a izabrala za ministra obrane Bosne i Hercegovine.  _NEWLINE_O Cikoti\xc4\x87evoj mra\xc4\x8dnoj ulozi u udru\xc5\xbeenom zlo\xc4\x8dina\xc4\x8dkom pothvatu protiv bugojanskih Hrvata dosta se doznalo i tijekom postupka protiv Enesa Hand\xc5\xbei\xc4\x87a (predmet Hand\xc5\xbei\xc4\x87 i ostali: Hand\xc5\xbei\xc4\x87, Senad Dautovi\xc4\x87, Nisvet Gasal i Musajb Kukavica), vo\xc4\x91enim pred Sudom BiH. Na zahtjev Sudskog vije\xc4\x87a dao je iskaz o ratnim zbivanjima u Bugojnu, ali to isto Sudsko vije\xc4\x87e dodijelio je i njemu i Mla\xc4\x87i odvjetnike tijekom davanja iskaza da se ne bi inkriminirali. Ranije je svjedo\xc4\x8dio pred Haa\xc5\xa1kim tribunalom ali je tu \xc4\x8dinjenicu krio od Suda BiH, a zanimljivo je da je pravosu\xc4\x91e u BiH to saznalo sa zaka\xc5\xa1njenjem. Svjedo\xc4\x8denje pred MKSJ u odlu\xc4\x8dnim \xc4\x8dinjenicama je bilo druga\xc4\x8dije. Pred Sudom BiH, unato\xc4\x8d predo\xc4\x8denim dokumentima tzv. Armije BiH koje je sam potpisivao, izjavio je da vojska nije bila nadle\xc5\xbena za zarobljenike na bugojanskom stadionu \xe2\x80\x93 logoru Iskra. Na\xc5\xbealost, pred BiH pravosu\xc4\x91em mu je zbog politi\xc4\x8dkih interesa kompromitirane SDA bio stalno imunitet i za\xc5\xa1tita dr\xc5\xbeavnog vrha, te se njime nikad nije bavilo, kao ni D\xc5\xbeevadom Mla\xc4\x87om, Gani\xc4\x87em, Jele\xc4\x8dem. Postupci vo\xc4\x91eni pred Sudom BiH za zlo\xc4\x8dine nad bugojanskim Hrvatima bili su farsa. Vojni vje\xc5\xa1tak Suda BiH bio je general tzv. Armije BiH Fikret Muslimovi\xc4\x87, tako\xc4\x91er tada aktualni savjetnik Bakira Izetbegovi\xc4\x87a. Nakon nekog vremena predmet Hand\xc5\xbei\xc4\x87 i ostali podijelio se tijekom postupka na dva predmeta: Hand\xc5\xbei\xc4\x87 i Gasal i ostali. _NEWLINE_Od 2010. predsjednik Nadzornog odbora Me\xc4\x91unarodnog aerodroma Sarajevo. Uspje\xc5\xa1ni poduzetnik, pa s vlastitom tvrtkom od tek 2.000 KM stoji iza projekta Eko-zona na Vla\xc5\xa1i\xc4\x87u vrijednog 4.200.000.000 eura._NEWLINE_Prvostupanjsku presudu Haa\xc5\xa1kog tribunala hrvatskim generalima Anti Gotovini i Mladenu Marka\xc4\x8du iz 2011. nekoliko dana poslije ocijenio je da je "zna\xc4\x8dajna za me\xc4\x91unacionalno pomirenje i stabilnost regiona"._NEWLINE_2015. ga se godine spominjalo me\xc4\x91u kandidatima za direktora Obavje\xc5\xa1tajno-sigurnosne agencije BiH, a ostali su kandidati navodno bili i Enver Mujezinovi\xc4\x87, jedan od \xc4\x8delnih ljudi AID-a i Amir Ahmi\xc4\x87, biv\xc5\xa1i bo\xc5\xa1nja\xc4\x8dki \xc4\x8dasnik za vezu s Haagom protiv kojeg je bila podignuta kaznena prijava za  zlo\xc4\x8dine nad Srbima. Danas je na \xc4\x8delu te agencije nekada\xc5\xa1nji tjelohranitelj Alije Izetbegovi\xc4\x87a Osman Mehmedagi\xc4\x87 \xe2\x80\x93 Osmica. _NEWLINE_3. velja\xc4\x8de 2016. izabran je za novog savjetnika bo\xc5\xa1nja\xc4\x8dkog \xc4\x8dlana Predsjedni\xc5\xa1tva BiH Bakira Izetbegovi\xc4\x87a, novi je predsjednik Savjeta SDA i predsjednik Fondacije BIGMEV za BiH._NEWLINE_Savjetnik mu je ukupno 2014. do danas.  Naslijedio je Denisa  Zvizdi\xc4\x87a 2016. godine na mjestu predsjednika Savjeta SDA, a Zvizdi\xc4\x87 je pre\xc5\xa1ao na mjesto predsjedatelja Vije\xc4\x87a ministara BiH._NEWLINE_Travnja 2017. godine Udruga hrvatskih logora\xc5\xa1a \xc5\xbdupanije Sredi\xc5\xa1nja Bosna podignula je kaznenu prijavu protiv Selme Cikoti\xc4\x87a Dr\xc5\xbeavnom odvjetni\xc5\xa1tvu Republike Hrvatske (DORH). U Hrvatskoj i me\xc4\x91u Hrvatima vlada ogor\xc4\x8denje te osje\xc4\x87aj nepravde posebno jer brojni zlo\xc4\x8dini tijekom agresije na Hrvatsku i za zlo\xc4\x8dine nad Hrvatima u BiH nisu ka\xc5\xbenjeni, \xc5\xa1to je istaknula i hrvatska predsjednica Kolinda Grabar Kitarovi\xc4\x87 u govoru pred Vije\xc4\x87em sigurnosti Ujedinjenih naroda u New Yorku. U raspravama o neka\xc5\xbenjenim zlo\xc4\x8dinima, u posljednje vrijeme sve se \xc4\x8de\xc5\xa1\xc4\x87e spominju i generali tzv. Armije BiH, mahom kadrovima JNA koji su se tijekom Domovinskog rata borili protiv HV, a tek su nakon izbijanja rata u muslimanskim dijelovima BiH napustili JNA i pridru\xc5\xbeili se tada novoosnovanoj tzv. Armiji BiH. U Hrvatskoj postoji pripremljena dokumentacija za podizanje optu\xc5\xbenice protiv takvih osoba i \xc4\x8deka se politi\xc4\x8dka odluka da se aktiviraju. Selmo Cikoti\xc4\x87 je na tom popisu._NEWLINE_Zahvaljuju\xc4\x87i politi\xc4\x8dkoj za\xc5\xa1titi Izetbegovi\xc4\x87eve SDA i me\xc4\x91unarodnih neprincipijelnih politi\xc4\x8dkih igara, ponajprije ameri\xc4\x8dkih, Cikoti\xc4\x87u nije su\xc4\x91eno za likvidaciju hrvatske politi\xc4\x8dke elite u Bugojnu, zasad.'